	
	[image: image1.jpg]



PARLAMENTUL ROMÂNIEI

	Comisia pentru politică economică,
         reformă şi privatizare 
	                            Nr. 4c-1/395/2020
                            Pl-x 618/2020
                            Bucureşti,  23.03.2021                     


                                                       AVIZ

asupra propunerii legislative pentru modificarea 
LEGII nr. 82 din 21 iulie 1992 privind rezervele de stat
În conformitate cu prevederile art. 94 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere şi avizare, cu propunerea legislativă pentru modificarea LEGII nr. 82 din                    21 iulie 1992 privind rezervele de stat, transmisă cu adresa nr. Pl-x 618 din                                   6 octombrie 2020, înregistrată sub nr. 4c-1/395 din 7 octombrie 2020. 
Senatul, în calitate de primă Cameră sesizată, a respins iniţiativa legislativă,                   în şedinţa din 30 septembrie 2020.
Conform prevederilor art. 75 din Constituţia României, republicată, şi ale                     art. 91 alin. (9) pct. 1 din Regulamentul Camerei Deputaţilor, republicat,                         Camera Deputaţilor este  Cameră decizională. 

Potrivit reglementărilor art. 61, art. 53 alin. (3) teza I și art. 129 din                   Regulamentul Camerei Deputaţilor, republicat, membrii Comisiei au examinat                    inițiativa legislativă menţionată mai sus în şedinţa din 23 martie 2021, desfășurată atât la sediul Parlamentului pentru unii membri, cât și prin mijloace electronice pentru alți membri.
Membrii Comisiei au analizat propunerea legislativă supusă avizării,                           expunerea de motive, avizul favorabil al Consiliului Legislativ, cu observaţii                           şi propuneri, transmis cu adresa nr. 784 din 7 august 2020, avizul favorabil                              al Consiliului Economic și Social, transmis cu adresa nr. 6170 din 24 iulie 2020                        și punctul de vedere al Guvernului, transmis cu adresa nr. 654/DRP din                                     16 februarie 2021, prin care menţionează că nu susţine adoptarea inițiativei legislative în forma prezentată.
Cu prilejul dezbaterilor, membrii Comisiei pentru politică economică, reformă              şi privatizare au constatat că inițiativa legislativă nu se justifică având în vedere că, potrivit art. 1 alin. (2) din Legea nr. 82/1992 privind rezervele de stat, republicată,                              cu modificările și completările ulterioare, ,,Rezervele de stat fac parte din domeniul privat al statului şi se administrează de către Administraţia Naţională a Rezervelor                      de Stat şi Probleme Speciale, care se organizează şi funcţionează prin hotărâre                          a Guvernului ca organ de specialitate al administraţiei publice centrale, cu personalitate juridică, în subordinea Guvernului şi în coordonarea Secretariatului General                          al Guvernului, precum şi ca instituţie publică din sistemul naţional de apărare, ordine publică şi securitate naţională.” 
Totodată, conform art. 111 alin. (1) din Constituţia României, republicată, ,,Guvernul şi celelalte organe ale administraţiei publice, în cadrul controlului parlamentar al activităţii lor, sunt obligate să prezinte informaţiile şi documentele cerute de Camera Deputaţilor, de Senat sau de comisiile parlamentare, prin intermediul preşedinţilor acestora (...).”
Faţă de considerentele menționate mai sus, membrii Comisiei pentru politică economică, reformă şi privatizare au hotărât, cu majoritate de voturi                                            (4 abțineri), avizarea nefavorabilă a propunerii legislative.
În raport cu obiectul şi conţinutul său, inițiativa legislativă face parte din categoria legilor ordinare.
               PREŞEDINTE
                                                                        SECRETAR 

       Costel Neculai DUNAVA                                                         Bogdan-Alin STOICA  
                     ŞEF SERVICIU
         Lidia-Graziella SEGĂRCEANU
PAGE  
2

